400.000 liter gylle er løbet ud på en mark, på grund af en gyllebeholder, der er eksploderet. Ekstra mandskab er tilkaldt.

Lørdag eftermiddag eksploderede en gylletank på en gård på Holtevej ved Brønderslev. Indsatslederen er på stedet, og er ved at danne sig overblikket over situationen. Der skulle nu være løbet omkring 400.000 liter gylle ud. Det er efterfølgende løbet ud på en mark, hvor beredskabet i Brønderslev har hentet hjælp i form af slamsugere, for at få fjernet de store mængder. - Vi kan se, det løber ud på markerne, vejen og ned i en sø i nærheden, siger Jens Anker Gere, indsatsleder ved Nordjyllands Beredskab. Lige nu arbejder beredskabet på, at finde ud af, om der er nogen miljømæssig risiko. - Eventuelle miljøskader kan vi ikke vurdere på nuværende tidspunkt, siger Jens Anker Gere, indsatsleder ved Nordjyllands Beredskab.